Fa o bala kgaolo ya boraro ya ga Genesise, o tla lemoga gore boleo bo dirile gore Adamo le Efa ba iphitlhele Modimo ka poifo. Boleo bo amile lobopo lotlhe. Metlwa o ne wa tlhoga le dithunya, mmu wa tlhagelwa ke leuba le tiro ya simolola go nna morwalo. Bolwetse jwa simolola go tlhasela nako nngwe le nngwe. Lefufa, kgalefo le boikgagapeledi tsa oketsa mathata a setho. Mo go maswe go di feta ke gore boleo bo lerile loso. Jehu o ne a itsise gore o ikaeletse go direla Baale “setlhabelo se segolo.” (2 Dikg. 10:18, 19) Mokanoki mongwe a re: “Fano Jehu o ne a tshameka ka mafoko ka tsela e e botlhale.” Le fa polelwana e e dirisitsweng fano “ka tlwaelo e kaya ‘setlhabelo,’ gape e dirisediwa go kaya go ‘kgemethiwa’ ga batlhanogi.” E re ka Jehu a ne a sa batle gore ope fela wa baobamedi ba ga Baale a fetwe ke tiragalo eno, o ne a ba kokoanya botlhe mo ntlong ya ga Baale mme a dira gore ba apare diaparo tse di tlhomologileng. “Fela fa a fetsa go isa tshupelo e e fisiwang,” Jehu o ne a laela banna ba le 80 ba ba tlhometseng gore ba kgemethe baobamedi ba ga Baale. Go tswa foo, o ne a dira gore ntlo ya ga Baale e senngwe, mme lefelo le e neng e agilwe mo go lone le dirwe ntlo ya boithomelo, a dira gore le se ka la tshwanela kobamelo.—2 Dikg. 10:20-27.